WORLD NO TOBACCO DAY PUALIN WALKATHON NEIH A NI,"839/2024-2025 Aizawl, 17.06.2024: World no Tobacco Day hmanna programme hrang hrang, kar thum chhung neih mek kalzelah tukin zing dar 7:00am khan Millenium Centre leh Vanapa Hall inkar Walkathon neih a ni a. Health & Family Welfare Minister Pi Lalrinpuii chuan he Walkathon hi a vailiam a ni. Walkathon vailiamna programme tawi neihah Health Minister Pi Lalrinpuii chuan thusawiin, Mizoram in India ramah pakhatna dinhmun a chelh hrang hrang - HIV kai zat, Cancer natna nei leh Zuk leh hmuam ti zat tih te chu a chhuanawm loh thu a sawi a. Zuk leh hmuam ti thin ten simna ni atana hmang a, a la ti lo te ti thar lo tura intiam theuh turin kalkhawmte a sawm a ni. He hun hi Pu Eric Zomawia, Mission Director, NHM in kaihruaiin, Zuk leh hmuam ti lo tura intiamna (pledge) neih a ni bawk. He walkathon hi Millenium centre kawt atanga tanin,  Vanapa Hall thlengin thalai ten zuk leh hmuam dona kawngzawh hi an nei a, Vanapa Hall kawt ah kharna programme tawi neih a ni bawk. He programme hi National Health Mission, National tobacco control programme (NTCP) and comprehensive primary health care (CPHC) tangkawp in a buaisaih a ni. Attachment Loading attachment...",Dated: 17 th Jun 24 11:10 AM,https://dipr.mizoram.gov.in/post/world-no-tobacco-day-pualin-walkathon-neih-a-ni